
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 181
din 30 octombrie 2014
privind aprobarea organizării a două evenimente culturale - concerte de cameră -  în  
parteneriat cu Filarmonica de Stat din Târgu Mureş
Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 20.859/III/01.10.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa Cvartetului „Tiberius” al Filarmonicii de Stat din Târgu-Mureş, înregistrată la Municipiul Sighişoara cu numărul 19.709/17.09.2014, prin care solicită organizarea, în parteneriat, cu Municipiul Sighişoara, a unor evenimente culturale - concerte de cameră -, precum şi participarea cu sprijin logistic - constând în punerea la dispozitie, cu titlul gratuit, a Sălii Festive a Primăriei -, pe perioada desfăşurării evenimentelor culturale - concerte de cameră - organizate de Cvartetul „Tiberius” al Filarmonicii de Stat din Târgu-Mureş, în parteneriat, cu Municipiul Sighişoara, în data de 10 noiembrie, respectiv, 12 noiembrie 2014;         

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere şi Raportul de specialitate nr. 20.860/III/01.10.2014 al Serviciului Relaţii Publice, prin care se propune şi se justifică oportunitatea organizării evenimentelor culturale -concerte de cameră- în data de 10 noiembrie, respectiv, 12 noiembrie 2014, în parteneriat, încheiat între Municipiul Sighişoara şi Filarmonica de Stat din Târgu-Mureş, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit.”c” şi “d”, alin. (6) lit.”a” pct. 4 şi 7, alin. (9), art. 45 alin. (3), art.115 alin. (1) lit.”b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1. Se aprobă organizarea evenimentelor culturale - concerte de cameră - susţinute de Cvartetul „Tiberius” al Filarmonicii de Stat din Târgu-Mureş, în parteneriat, încheiat între Municipiul Sighişoara şi Filarmonica de Stat din Târgu-Mureş, în data de 10 noiembrie, respectiv 12 noiembrie 2014.
Art. 2. Se aprobă punerea la dispoziţie, cu titlu gratuit, a Sălii Festive a Primăriei către Filarmonica de Stat din Târgu-Mureş, pe perioada desfăşurării evenimentelor culturale - concerte de cameră - respectiv, în data de 10 noiembrie şi 12 noiembrie 2014.

Art. 3. Se aprobă încheierea acordului de parteneriat, între Municipiul Sighişoara şi Filarmonica de Stat din Târgu-Mureş, conform anexei, care face parte integrantă din prezenta hotărâre.
Art. 4. Se împuterniceşte Primarul Municipiului Sighişoara, Ioan-Dorin Dăneşan, cu semnarea acordului de parteneriat, ce se va încheia între Municipiul Sighişoara şi Filarmonica de Stat din Târgu-Mureş, prevăzut la art. 3 din prezenta hotărâre.
Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Biroul Logistic şi aprovizionare tehnico-materială şi Filarmonica de Stat din Târgu-Mureş.
Art. 6. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de internet la adresa www.sighişoara.org.ro. 

PREŞEDINTE DE ŞEDINŢĂ,

  

         Perţe Dan  

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Serviciul Relaţii Publice;

  1 ex. Biroul Logistic şi aprovizionare tehnico-materială;

  1 ex. Filarmonica de Stat din Târgu-Mureş.

  9 ex. 
A.B./G.V.
